PTV4 nakikiuso na rin

February 20, 2017

Aminin man o hindi, ang government TV station na PTV4 ang least-watched TV network ng publiko. Kaya naman mahihirapan ang bagong pamunuan nito sa pangunguna ng general manager na si G. Dino Apolonio na gawin itong viable sa advertisers by infusing programs tulad ng mga Koreanovela na napapanood sa mga malalaking network tulad ng ABS-CBN at GMA-7.

Natutuwa si G. Apolonio sa tiwalang ipinagkaloob sa PTV-4 ng Philippine-Korean Entertainment, Inc. or PKEI na siyang nagpalabas din noon ng comedy-Koreanovela na Here Comes Mr. Oh.

Last Saturday, February 18 sa ganap na ika-9:15 ng gabi ay nag-pilot sa ere ang Ko­rean medical drama na The Legendary Doctor na mapapanood tuwing Sabado at Linggo ng gabi sa PTV4.

PSN ( Article MRec ), pagematch: 1, sectionmatch: Nangako ang PKEI na magpapalabas pa sila sa PTV4 ng more interesting Tagalized Korean programs na tiyak umanong maiibigan ng Pinoy tele­viewers.

Sinabi pa ni G. Apolonio hindi magiging madali na makuha ng suporta mula as advertisers pero sisikapin nila na magagandang content ang govern­ment TV station at kasama na nga rito ang pagpapalabas ng mga Koreanovela na kinagigiliwan ng mga Pinoy.

Ipinangako rin ng pamunuan ng PKEI na balak umano nilang mag-produce ng mga local programs kung saan kukuha rin sila ng serbisyo ng local Filipino talents.